5. ΑΝΑΓΚ. ΝΟΜΟΣ υπ’ αριθ. 1525 της 20/22 Δεκ. 1938 Περί κυρώσεως του Γενικού Κανονισμού δια την εφαρμογήν των διατάξεων του άρθρ. 107 της Συνθήκης της Λωζάνης. (ΦΕΚ 482 Α΄ 1938). Άρθρ.17.-Προς πρόληψιν του λαθρεμπορίου εις τους επιβατικούς συρμούς τους διερχομένους δια της ζώνης Πυθίου - Σβίλενγκραντ οι υπάλληλοι του Ελληνικού και Τουρκικού Τελωνείου οι οποίοι ήθελον θεωρηθή αναγκαίοι θα δύνανται να συνοδεύωσι τους συρμούς και να εξασκώσι την επιτήρησιν από κοινού εις όλας τας αμάξας, αλλά δεν θα δύνανται να ασκώσι τα εκ των καθηκόντων των απορρέοντα δικαιώματα παρά μόνον εις τας εν διαμετακομίσει αμάξας τας ανηκούσας εις την χώραν των και επί του εθνικού των εδάφους. Άρθρ.18.-Αι Κυβερνήσεις Ελλάδος και Τουρκίας αναλαμβάνουσι την υποχρέωσιν όπως μη επιβάλωσι φόρον τινά ή χαρτόσημον επί των δηλωτικών των κατατιθεμένων εις το Τελωνείον υπό των διοικήσεων των Ελληνικών σιδηροδρόμων και των σιδηροδρόμων του Τουρκικού Κράτους. Άρθρ.19.-Αι διοικήσεις των Ελληνικών Σιδηροδρόμων και των του Τουρκικού Κράτους θα εξακολουθήσωσι να καταθέτωσιν εις τα Ελληνικά και Τουρκικά Τελωνεία δηλωτικά περιλαμβάνοντα τον κατάλογον των μεταφερομένων εν διαμετακομίσει εμπορευμάτων. Αι εν λόγω διοικήσεις θα εισπράττωσιν επί τη βάσει των αναγεγραμμένων ποσών επί των εγκεκριμένων τιμολογίων των τα συμπληρωματικά έξοδα άτινα συνεπάγεται δι’ αυτάς ο καταρτισμός των προαναφερομένων δηλωτικών. Η ενέργεια αύτη θα γίνη συμφώνως τω άρθρ. 3 της συμβάσεως της Βαρκελώνης σχετικώς με την ελευθερίαν της διαμετακομίσεως, συμβάσεως εις ην προσεχώρησεν η Ελλάς και ήτις καθ’ όσον αφορά την Τουρκίαν ετέθη εν ισχύϊ δια του άρθρ. 101 της συνθήκης της Λωζάνης. Άρθρ.20.-Τα εν διαμετακομίσει εμπορεύματα δεν θα υποβάλλωνται εις ουδένα έτερον ειδικόν φόρον ή οιανδήποτε τελωνειακήν διατύπωσιν. Άρθρ.21.-Αι διατάξεις των άρθρ.17, 18, 19 και 20 ισχύουσι δι’ όλους τους συρμούς τους διασχίζοντας την ζώνην του άρθρ. 107, δηλαδή, δια τους συρμούς τους προβλεπομένους υπό των δρομολογίων των Ελληνικών Σιδηροδρόμων και των Σιδηροδρόμων του Τουρκικού Κράτους, ως και δια τους εκτάκτους συρμούς ταξειδιωτών και εμπορευμάτων. Άρθρ.22.-Αι διατάξεις του παρόντος κανονισμού ισχύουσι μόνον δια τους συρμούς τους διασχίζοντας την τε Ελληνικήν και την Τουρκικήν ζώνην. Δεν θα υποβάλλονται εις ουδεμίαν επιτήρησιν προβλεπομένην υπό του άρθρ.107, ούτε κατά συνέπειαν εις τας διατάξεις του παρόντος κανονισμού οι τοπικοί συρμοί, οίτινες διασχίζουσι μόνον το ελληνικόν έδαφος, χωρίς να διέρχωνται δια του τουρκικού εδάφους ή μόνον το τουρκικόν έδαφος χωρίς να διέρχωνται δια του ελληνικού τοιούτου. Σελ. 355 Διαμετακόμιση 30.Δ.α.5 6. Εγκύκλιος Υπουργείου Οικονομικών Αριθ. πρ. Π. 12627/25.7.1939 Αρ. Εγκ. 290 Περί λεπτομερούς αναγραφής των αποστελλομένων εις το εσωτερικόν εμπορευμάτων επί των εκ μέρους των ελευθέρων Ζωνών και τελωνειακών αρχών εκδιδομένων βεβαιώσεων περί αποβιβάσεως τούτων. Προς τας τελωνειακάς Αρχάς του Κράτους και την  Διεύθυνσιν Τελωνειακού Ελέγχου. Περιήλθεν εις γνώσιν ημών, ότι τόσον αι Ελεύθεραι Ζώναι όσον και τα Τελωνεία της αποβιβάσεως υποκειμένων εμπορευμάτων αποστελλομένων αυτοίς εξ ετέρας Ελευθέρας Ζώνης ή τελωνείου εις τας εκδιδομένας παρ’ αυτών βεβαιώσεις περί αποβιβάσεως τούτων, δεν αναγράφουσι λεπτομερώς τα αποβιβαζόμενα εμπορεύματα ως ταύτα αναφέρονται εν τω ειδοποιητηρίω εγγράφω της Ελευθέρας Ζώνης ή του τελωνείου της φορτώσεως αλλά περιορίζονται εις απλήν βεβαίωσιν της αποβιβάσεως των εν τω ειδοποιητηρίω εγγράφω αναφερομένων εμπορευμάτων δια μνείας μόνον του αριθμού τούτου ουχί δε και λεπτομερώς των εν αυτώ αναφερομένων εμπορευμάτων. Εκ της τακτικής όμως ταύτης είναι φανερόν, ότι ενδέχεται να επέλθωσιν σοβαραί καταστρατηγήσεις εις βάρος των δημοσίων συμφερόντων, είτε δια της παρασιωπήσεως εκ μέρους της Ελευθέρας Ζώνης ή του τελωνείου της αποβιβάσεως της μη αποβιβάσεως κόλλων τινών εμπορευμάτων αναφερομένων εις στίχον του ειδοποιητηρίου εγγράφου της Ελευθέρας Ζώνης ή του τελωνείου της φορτώσεως άτινα διαφεύγοντα τον έλεγχον, υπάρχει κίνδυνος να εισαχθώσι λαθραίως εις την κατανάλωσιν. Προς αποτροπήν όθεν των κινδύνων τους οποίους συνεπάγεται δια τα Δημόσια συμφέροντα το τηρούμενον ως άνω σύστημα εντελλόμεθα όπως τόσον αι Ελεύθεραι Ζώναι όσον και τα Τελωνεία εις τας αποστελλομένας παρά τούτων βεβαιώσεις περί της αποβιβάσεως εμπορευμάτων αποστελλομένων αυτοίς εξ Ελευθέρας Ζώνης ή ετέρου Τελωνείου αναγράφωσι λεπτομερώς τα αποβιβαζόμενα εμπορεύματα ως ταύτα αναφέρονται κατά στίχους εν τω ειδοποιητηρίω εγγράφω της Ελευθέρας Ζώνης ή του Τελωνείου φορτώσεως μεθ’ απασών των σχετικών ενδείξεων ήτοι είδος, ποσόν, αριθμόν και βάρος των δεμάτων ή δοχείων μετά των επ’ αυτών σημείων και αριθμών. Δια των τοιούτων λεπτομερών βεβαιώσεων μετ’ ασφαλείας θα δύναται δια της παραβολής αυτών προς τα ειδοποιητήρια έγγραφα εκ μέρους της αρμοδίας Αρχής της φορτώσεως ν’ ανακαλυφθή υφισταμένη τυχόν διαφορά και ενεργηθώσι τα νόμιμα. 7. Εγκύκλιος Υπουργείου Οικονομικών Αριθ. πρωτ. ΙΙ. 22159/27.11.1939 Αριθ. εγκ.  465/39 Περί συμπληρώσεως υπ’ αριθ. 564 του 1937 εγκ. διαταγής και αρμοδιότητος Τελων. Αρχών ενεργείας νομίμων επί διαπιστουμένων παραβάσεων κατά τας φορτώσεις εμπορευμάτων εξ Ελευθέρων Ζωνών Πειραιώς και Θεσσαλονίκης. Προς απάσας τας Τελων. αρχάς του Κράτους Αφορμήν λαβόντες εξ υποβληθείσης ημίν παρά του Β΄ Τελωνείου Εισαγωγής Πειραιώς, αναφοράς, εξ ης προκύπτει ότι, κατά την εφαρμογήν της υπ’ αριθ. 564 του 1937 εγκ. διαταγής ημών, δι’ ης καθορίζεται ο τρόπος της παρακολουθήσεως των εκ των Ελευθέρων Ζωνών, ενεργουμένων φορτώσεων υποκειμένων εμπορευμάτων δια τους λιμένας της ημεδαπής, εγεννήθησαν αμφιβολίαι, περί του Σελ. 356   ποία τελωνειακή αρχή τυγχάνει αρμοδία να επιληφθή της ενεργείας των νομίμων, επί των διαπιστουμένων παραβάσεων, εν περιπτώσει διαφορών, ως προς το ποσόν, βάρος ή είδος των εμπορευμάτων τούτων και έχοντες υπ’ όψιν ότι εν προκειμένω δύο περιπτώσεις είναι δυνατόν να παρουσιασθώσιν, ήτοι: α)διαφοραί ως προς το ποσόν, βάρος ή είδος μεταξύ του δηλωτικού εισαγωγής του δευτέρου πλοιάρχου του κατατιθεμένου εις τον λιμένα αποβιβάσεως, συμφωνούντος με το δηλωτικόν του αρχικού πλοίου, προς ο είναι σύμφωνος πάντοτε και η υποβαλλομένη, δια την πραγματοποίησιν τοιούτων φορτώσεων αίτησις του ενδιαφερομένου φορτωτού, και των κατά την αποβίβασιν ή τον τελωνισμόν ευρισκομένων εμπορευμάτων και β)διαφοραί μεταξύ της προς το αρχικόν δηλωτικόν συμφωνούσης αιτήσεως φορτώσεως και του δηλωτικού εισαγωγής του δευτέρου πλοιάρχου, όπερ εις τον λιμένα αποβιβάσεως κατετέθη, συμφωνούντος προς τα αποβιβασθέντα εμπορεύματα. Προς άρσιν των ανωτέρω αμφιβολιών κατ’ ανάλογον εφαρμογήν της υπ’ αριθ. 170 του 1925 έτους εγκυκλίου ημών διαταγής και ως προς τας ανωτέρω περιπτώσεις διαφορών καθορίζομεν τα επόμενα: Επί των διαφορών της πρώτης περιπτώσεως θα επιλαμβάνηται η Τελωνειακή αρχή της αποβιβάσεως, ήτις θα συντάσση και εκδικάζη τα σχετικά πρωτόκολλα τελωνειακών παραβάσεων, γνωρίζουσα τους αριθμούς και λοιπά στοιχεία του συνταγέντος πρωτοκόλλου εις την τελωνειακήν αρχήν του τόπου της φορτώσεως των εμπορευμάτων. Επί των τοιούτων της δευτέρας περιπτώσεως θ’ ανακοινώνται αύται εγγράφως εις την τελωνειακήν αρχήν της φορτώσεως, ήτις θέλει επιλαμβάνεται της ερεύνης και εξετάσεως των αιτίων των διαφορών τούτων και προβαίνει, εφ’ όσον αι διαφοραί αύται υπερβαίνουσι τα υπό των παρ. 4 και 5 του άρθρ. 90 του Νόμ. 1165 προβλεπόμενα ποσοστά, εις την σύνταξιν των σχετικών πρωτοκόλλων επί τελωνειακή παραβάσει κατά των πλοιάρχων των κομισάντων τα εμπορεύματα εκ της αλλοδαπής πλοίων, επιβάλλουσα αυτώ τας κατά τας διατάξεις του ανωτέρω Νόμου προβλεπομένας κυρώσεις, συμφώνως τω άρθρ. 13 του από 10 Ιουν. 1933 Δ/τος «περί συνθέσεως, συγχωνεύσεως και αναδιοργανώσεως των υπηρεσιών του Ο.Λ.Π.» και τω άρθρ. 12 παρ. 1 του Νόμ. 6016. 30.Δ.α.6-7 Διαμετακόμιση Τοιουτοτρόπως συμπληρουμένης ως προς τα ανωτέρω της υπ’ αριθ. 564 του 1937 εγκυκλίου διαταγής μας ευχερέστερον επιτυγχάνεται υπό των τελωνειακών αρχών η έγκαιρος εξέτασις των διαπιστουμένων διαφορών, η έρευνα περί της τύχης των φορτωνομένων και αποβιβαζομένων επί έλαττον και η ταχυτέρα επιβολή των κυρώσεων ή παραπομπή εις την δικαιοσύνην των υπόπτων λαθρεμπορίας διαφορών. Οι κ.κ. Οικονομικοί Επιθεωρηταί Τελωνείων εντέλλονται, όπως κατά τας επιθεωρήσεις εξετάζωσιν αν αι τελωνειακαί αρχαί συμμορφώνται επακριβώς προς την παρούσαν, ποιούμενοι προς τούτο μνείαν εις τας υποβαλλομένας εκθέσεις των. 